ย้ายศาลาว่าการกรุงเทพมหานครจากเสาชิงช้าสู่ดินแดง คาดใช้เวลาอย่างน้อย 2 ปี
นายชัชชาติ สิทธิพันธุ์ ผู้ว่าราชการกรุงเทพมหานคร ประชุมคณะกรรมการบริหารจัดการศาลาว่าการกรุงเทพมหานครและลานคนเมือง สู่พิพิธภัณฑ์เมืองกรุงเทพมหานคร ครั้งที่ 1 ประจำปี 2566 เปิดเผยถึงเรื่องแนวคิดการปรับปรุงศาลาว่าการกรุงเทพมหานครและลานคนเมืองให้เป็นพื้นที่สำหรับประชาชน เช่น พิพิธภัณฑ์เมือง สถานที่ทำวิจัย ลานจัดกิจกรรมสำหรับประชาชนและทำการย้ายเจ้าหน้าที่ไปศาลาว่าการกรุงเทพมหานคร 2 ดินแดง ซึ่งมีโครงการปรับปรุงพื้นที่เดิม อาจใช้เวลาดำเนินการประมาณ 1 ปีครึ่ง เนื่องจากเป็นอาคารเก่าที่สร้างมา 23 ปี มีสภาพเสื่อมโทรมและต้องปรับปรุงเพื่อความปลอดภัย หากปรับปรุงพื้นที่ใหม่จะสามารถรองรับคนได้มากขึ้น ไม่กระทบกับชุมชนรอบด้านและช่วยขับเคลื่อนเศรษฐกิจของร้านค้าใกล้เคียงให้ดีขึ้นอีกด้วย